La líder del PP català, Alícia Sánchez-Camacho, no va matisar ni desmentir Cospedal. Ella està removent cel i terra perquè la Moncloa ofereixi un finançament singular a Catalunya abans de l’estiu que, com a mínim, serveixi per debilitar la posició de Mas. Però en aquest punt del relat, situats en el debat de la consulta i el model d’estat, va indicar que qui s’ha de moure no és el PP sinó Artur Mas, que al seu entendre hauria d’abandonar l’actitud “irresponsable” i fer “un pas enrere”. És a dir, renunciar al 9-N, un escenari que ni tan sols Duran es planteja per ara.